TV-året 1972

TV-året 1972 er en oversikt over hendelser, program og fødte og avdøde TV-personligheter i året 1972.


== TV-året i Norge ==


=== Hendelser i Norge ===
Torolf Elster tar over som kringkastingssjef etter Hans Jacob Ustvedt.
1. januar – NRK Fjernsynet innfører farge-tv som følge av Stortingets vedtak i desember 1971. Denne dagen har fjernsynet 8 timer og 20 minutter med sendinger, av disse er 7 timer og 25 minutter i farger. Innføringen er imidlertid kun en prøveordning, med sikte på regulære fargesendinger fra 1975. På denne tiden har kun 3 prosent av norske husholdninger fargemottaker.
1. mars – kringkastingsavgiften får et tillegg på 100 kroner for fargemottakere.
25. september – Norge sier nei til EF, og hele nasjonen følger opptellingen på NRKs valgvake, ledet av Lars Jacob Krogh og Geir Helljesen. Striden om Norges tilknytning til EF har splittet det norske folket månedene i forveien, og frontene mellom tilhengere og motstandere har vært steile. Mens norsk presse er nesten utelukkende på Ja-siden, har NRK valgt et langt mer nøytralt ståsted. Kringkastingssjef Torolf Elster tar flere grep for å skape balanse mellom de to partene, blant annet får ikke programskapere som har tilkjennegitt sin holdning i saken, lage EF-programmer. Historikeren Hans Fredrik Dahl hevder senere i sin bok om NRKs historie, Over til Oslo, at NRKs valgsendinger i forbindelse med EF-avstemningen i 1972 bidrar til å gi Nei-siden det nødvendige flertall: «Elster bestemte at sendingene skulle behandles som et valg med to parter, ikke som valgsendinger der de mange enkeltpartiene er likt fordelt. Det gjorde at de politiske partiene fikk avskåret adgang til NRK. I stedet ble det ja- og nei-bevegelsen som fikk ordet. Etter manges mening var det dette som førte til nei-flertallet. Hvis partiene hadde fått den vanlige plass, som de fikk det i Danmark, ville det blitt ja-flertall som der». Ifølge Dahl gikk NRK styrket ut av EF-dekningen i forhold til pressen. TV-opptaket av valgvaken denne kvelden er imidlertid ikke bevart i NRKs arkiver.22. november – karakteren «Marve Fleksnes», spilt av Rolv Wesenlund, debuterer med episoden Fysiske fordeler. Karakteren blir svært populær i hele Skandinavia og blir etter hvert en institusjon i norsk tv-historie.


=== Programmer på NRK Fjernsynet ===
19. februar – Melodi Grand Prix avholdes på NRK Marienlyst og vinner blir «Småting», fremført av Grethe Kausland og svenske Benny Borg. Dette er første gang en utenlandsk artist vinner den norske sangkonkurransen.
20. februar – Alberte, norsk dramaserie i fem deler som del av Fjernsynsteateret. Serien er regissert av Sverre Udnæs.
9. september – premiere på Buffalo Bløffs nasjonale vegg-til-vegg-show, norsk underholdningsprogram med Trond Kirkvaag, Jon Skolmen, Andreas Diesen og Anne Marit Jacobsen.
22. november – premiere på Fleksnes fataliteter, med karakteren Marve Fleksnes spilt av Rolv Wesenlund.


=== Fødsler i Norge ===
27. mars – Anne-Kat. Hærland, norsk humorist og programleder
10. mai – Philip Lote, norsk journalist og korrespondent
12. juni – Carsten Skjelbreid, norsk journalist og programleder
24. juni – Mona B. Riise, norsk programleder og musikkjournalist
29. august – Nina Stensrud Martin, norsk programleder
27. september – Truls Svendsen, norsk humorist, stuntreporter og programleder
16. desember – Hedda Kise, norsk journalist og programleder


== TV-året i verden ==


=== Hendelser i verden ===
3. januar – musikalen Show Boat vises på NBC, det er frøste gang musikalen sendes på fjernsyn i USA.
21. januar – Den første Star Trek-samlingen for fans arrangeres i New Yorks Statler-Hilton hotel
1. august – Tre år etter produksjonen, går Israel Broadcasting Authority med på sende Barricades, en omstridt dokumentarfilm som gir et sympatisk bilde av palestinere som ble forvist fra sine hjem under Den arabisk-israelsk krig i 1948.
26. august – I USA slutter TV Guide å bruke en «C» for å indikere at et program sendes i farger. I stedet innføres «BW» for å markere at et program sendes i svart-hvitt. Rundt halvparten av amerikanske husholdninger har farge-tv på dette tidspunktet.
4. september – quizshowet The Price Is Right har premiere på CBS. Per 2019 er dette det lengstlevende gameshowet på amerikansk fjernsyn.
8. november – den amerikanske tv-kanalen HBO starter sendinger.
31. desember – Frankrikes tredje tv-kanal, La 3e chaîne couleur, starter faste sendinger.


=== Premierer i verden ===
4. januar – Des chiffres et des lettres på ORTF 2ème Chaîne i Frankrike (1972–)
13. mars – Number 96 på Australias 0–10 Network (1972–1977)
4. april – John Craven's Newsround (nå Newsround) på BBC1
7. april – Ultraman Ace på TBS i Japan (1972–73)
21. juni – The Super (1972–1972) på ABC.
5. juli – Tony Bennett at the Talk of the Town på Thames Television
4 september – The New Price Is Right (1972–present), The Joker's Wild (1972–1975, 1977–1986) og Gambit (1972–1976) alle på CBS.
8. september – Are You Being Served? (1972–1985) på BBC1
11. september – Mastermind (1972–97, 2002–) på BBC1; The Rookies (1972–1976) på ABC
13. september – The Julie Andrews Hour på ABC.
14. september – The Waltons på CBS (1972–1981)
15. september – Ghost Story på NBC (1972–1973)
16. september – The Streets of San Francisco på ABC (1972–1977)
17. september
M*A*S*H på CBS (1972–1983)
The Adventures of Black Beauty (1972–74) på ITV
14. oktober – Kung Fu på ABC (1972–75)
16. oktober – Emmerdale Farm på ITV (1972–)
19. oktober
Colditz på BBC1
The Beachcombers (1972–1989) og This Is the Law (1972–1976) begge på CBC
Canada AM på CTV (1972–)
4. november – Great Performances på PBS (1972–)


=== Konkurranser og priser ===
24.–26. februar – Italienske Sanremo-festivalen arrangeres i Sanremo. Vinner blir Nicola Di Bari med sangen «I giorni dell'arcobaleno». Dette er siste gang konkurransen sendes i svart-hvitt.
12. februar: Melodifestivalen arrangeres i TV-huset i Stockholm. Vinner blir gruppen Family Four med «Härliga sommardag».
25. mars – Eurovision Song Contest 1972 arrangeres i Usher Hall i Edinburgh. Vinneren blir Luxembourg og sangen «Après toi» fremført av greske Vicky Leandros. Norge blir nummer 14 av 18.


=== Fødsler i verden ===


== Referanser ==


== Eksterne lenker ==
(en) 1972 in television – kategori av bilder, video eller lyd på Commons